armvectores/hy_wikipedia_2023 huggingface dataset:
Ռոբերտ Բըրնս Վուդվորդ

Ռոբերտ Բըրնս Վուդվորդ (անգլ.՝ Robert Burns Woodward, ապրիլի 10, 1917(1917-04-10)[…], Բոստոն, Մասաչուսեթս - հուլիսի 8, 1979(1979-07-08)[…], Քեմբրիջ, Մասաչուսեթս, ԱՄՆ), ամերիկացի քիմիկոս-օրգանիկ, Ազգային ԳԱ և արվեստների ու գիտությունների ամերիկյան ակադեմիայի անդամ, ԽՍՀՄ ԳԱ արտասահմանյան անդամ (1976)։


== Կենսագրություն ==
Ավարտել է Մասսաչուսեթսի տեխնոլոգիական ինստիտուտը (1936)։ 1937 թվականից աշխատում է Հարվարդի համալսարանում (1950 թվականից՝ պրոֆեսոր)։ Վուդվորթը սինթեզել է բարդ և կենսաբանորեն կարևոր օրգանական միացություններ՝ քինին (1944), կորտիզոն (1951), ռեզերպին (1956), քլորոֆիլ (1960), տետրացիկլին (1962), ինչպես նաև բացահայտել մի շարք կարևոր բնական միացությունների՝ ստրիխնինի, տերամիցինի, աուրեոմիցինի, մագնամիցինի, տետրադօքսինի և այլնի կառուցվածքը։ Ուսումնասիրել է նաև օրգանական ռեակցիաների մեխանիզմներ։ 1965 թվականին արժանացել է Նոբելյան մրցանակի։


== Ծանոթագրություններ ==
Դավիդ Բելլ

Դավիդ Բելլ (ֆր․ David Belle, ապրիլի 29, 1973(1973-04-29), Ֆեկան)՝ ֆրանսիացի դերասան և կասկադյոր է։


== Կենսագրություն ==
Դավիդ Բելլը ծնվել է 1973 թ. ապրիլի 29-ին Ֆրանսիայի Ֆեկան քաղաքում։ Նա ծնունդով այդքան էլ հարուստ ընտանիքից չէր, ով սկզբում ապրում էր Ֆրանսիայի Ֆեկան քաղաքում, իսկ հետո տեղափոխվեց Լե-Սաբլ-դը Օլոն և այնտեղ անցկացրեց իր կյանքի 14 տարիները։ Նա հետաքրքրված էր սպորտով՝ թեթև աթլետիկայով, գիմնաստիկայով։ 15 տարեկան հասակում թողնում է դպրոցը, որպեսզի ամբողջովին տրվի սպորտին։
Դավիդ Բելլը նկարահանվել է տարբեր երաժշտական տեսահոլովակներում։ Հետո Բելլը որոշում է փորձել իրեն ֆիլմերում նկարահանվելու ասպարեզում։ Սկսնակ դերասանը հանդիպում է Յուբեր Կունդեի հետ։ Յուբերը Դավիդին ծանոթացնում է թատրոնի արվեստի հետ և օգնում է նրան անել առաջին քայլերը կինոթատրոնի աշխարհում։ Սկզբում Դավիդը նկարահանվում է կարճամետրաժ և հեռուստատեսային ֆիլմերում։
Դավիդը գնալով ճանաչում է ստանում և շուտով նա նկարահանվում է ռեժիսոր Ֆրանկ Նիքոթրայի «L'Engrenages» և Բրայան դե Պալմի «Ճակատագրական կինը» ֆիլմերում։ Նրանից հետո, երբ Դավիդ Բելլը նկարահանվում է BBC-ի, Nissan-ի և Nike-ի գովազդներում, նա հնարավորություն է ունենում իրեն ցույց տալու՝ խաղալ Սիրիլ Ռաֆֆաելլիի հետ «13-րդ թաղամասը» մարտաֆիլմում։
Դավիդն ունի երեք երեխա՝ Սեբաստյենը, Բենջամինը և Իսայան։


== Ծանոթագրություններ ==


== Արտաքին հղումներ ==
Դավիդ Բելլ Ֆեյսբուք
David Belle @ ECI Global Talent Management Archived 2016-03-04 at the Wayback Machine.
Կամենսկի թնդանոթ

Կամենսկի թնդանոթ (ռուս.՝ Каменская пушка), հուշարձան Ռուսաստանի Սվերդլովսկի մարզի Կամենսկ-Ուրալսկի քաղաքում։ Քաղաքի խորհրդանիշերից մեկն է։


== Նկարագրություն ==
Հուշարձանը գտնվում է բլրի վրա, Կամենկա գետի ձախ ափին, քաղաքային լճակի ամբարտակից դեպի հյուսիս-արևմուտք։ Կոթողը ողմնորոշված է դեպի քաղաքային լճակը, նրա պարագծով տնկված է պուրակ, որն արևելյան կողմից սահմանափակվում է Կարլ Մարքսի փողոցով։ Գործում է գիշերային լուսավորություն։ Հակառակ կողմում Կամենսկ-Ուրալսկիի էլեկտրամեխանիկական գործարանի շենքերն են։
Հանդիսավոր բացումը տեղի է ունեցել 1967 թվականի հոկտեմբերի 6-ին։ Կամենսկի թնդանոթները լայնորեն օգտագործվել են ռուսական բանակում, այդ թվում` 1812 թվականի հայրենական պատերազմի մարտերում։ Հուշահամալիրը փառաբանում է ուրալցի վարպետներին և Կամենսկի թուջե ձուլվածքը։
Թուջե թնդանոթը տեղադրված է գրանիտե պատվանդանի վրա, որի բարձրությունը հասնում է գրեթե երեք մետրի, երկարությունը` հինգի, լայնությունը` ավելի քան երկու մետրի։ Թնդանոթի փողի երկարությունը 270 սմ է, փողաբերանի տրամագիծը 40 սմ է, անիվների տրամագիծը 200 սմ է։ Թնդանոթի նեցուկի մոտ դրված է երեք լիաչափ գունդ, որոնք խորհրդանշում են թնդանոցի պատրաստվածությունը։
Պատվանդանի ճակատներին տեղադրված են հուշատախտակներ։ Արևմտյան և արևելյան ճակատներին պատկերված են ռազմական գործողություններով խորաքանդակներ։ Հյուսիսայինին գրված է գործարանը հիմնելու մասին Պետրոս Մեծի հրամանագրի տեքստից մի հատված։
Հարավայինին հետևյալ տեքստն է. «Կամենսկի բանվորներին, թնդանոթային գործի վարպետներին, նրանց, ովքեր Ռուսասատանը դարերով փառաբանեց, Հիսուներորդ հոկտեմբերը ի հիշատակ և ի պատիվ այս թնդանոթը որպես խորհրդանիշ տեղադրեց»։
Նախագծի հեղինակն է քանդակագործ Վ. Վ. Պերմյակովը, ինժեներները` Ա. Վ. Բրագինը և Ֆ. Դ. Գորշկովը։ Աստիճանների հիմքում հարավային կողմից գտնվում է «Բորոդինո» որմնապատկերը, որի հեղինակն է Ռ. Օռլովը։


== Քաղաքի կյանքում ==
Թնդանոթը քաղաքի խորհրդանիշներից մեկն է և պատկերված է Կամենսկ-Ուրալսկիի զինանշանին։ 2017 թվականին լրացավ հուշակոթողի 50-ամյակը, և այդ առիթով կազմակերպվել էին տոնական միջոցառումներ։


== Պատկերասրահ ==


== Ծանոթագրություններ ==
Հոլանդ Թեյլոր

Հոլանդ Թեյլոր (անգլ.՝ Holland Taylor, հունվարի 14, 1943(1943-01-14), Ֆիլադելֆիա, Փենսիլվանիա), ամերիկացի դերասանուհի, Էմմի մրցանակի դափնեկիր։


== Վաղ կյանք ==
Հոլանդ Վիրջինիա Թեյլորը ծնվել է 1943 թվականին Փենսիլվանիա նահանգի Ֆիլադելֆիա քաղաքում։ Սովորել է Westtown School դպրոցում, իսկ հետո ավարտել է Բենինգտական քոլեջը։ 1964 թվականին տեղափոխվել է Նյու Յորք, որտեղ սկսել է դերասանուհու կարիերան։


== Կարիերա ==
Թեյլորը կարիերան սկսել է թատրոնում՝ ակտիվորեն ելույթ ունենալով այնտեղ 1960-80-ականների ընթացքում։ Դերասանուհին նաև պարբերաբար նկարահանվել է կինոյում և հեռուստատեսությունում՝ իրեն դրսևորելով որպես ունիվերսալ դերասանուհի։
Թեյլորը 1999 թվականին «դրամատիկական հեռուստասերիալում երկրորդ պլանի լավագույն դերասանուհի» անվանակարգում արժանացել է «Էմմի» մրցանակի՝ «Պրակտիկա» սերիալում դերի համար։ 2000 թվականին ստացել է «Էմմի» մրցանակը միանգամից երկու անվանակարգում՝ «դրամատիկական հեռուստասերիալում երկրորդ պլանի լավագույն դերասանուհի»՝ «Պրակտիկա» հեռուստասերիալում դերի համար և «կատակերգական հեռուստասերիալում լավագույն հրավիրված դերասանուհի»՝ «Լոթ» սերիալում դերի համար։ Նա «Էմմի»-ի ևս չորս անվանակարգեր է ստացել «երկրորդ պլանի լավագույն կին» դերի համար կատակերգական հեռուստասերիալում։


== Անձնական կյանք ==
2015 թվականի սկզբից հանդիպում է դերասանուհի Սառա Փոլսոնի հետ։


== Ծանոթագրություններ ==


== Արտաքին հղումներ ==
Հոլանդ Թեյլոր Internet Movie Database կայքում
Holland Taylor Bio at CBS — Two and a Half Men
Ճգնավորյան

Ճգնավորյան, հայկական ազգանուն։


== Ազգանունը կրողներ ==
Արշալույս Հայկազի Ճգնավորյան (ծ. 1937), քիմիկոս, քաղաքական գործիչ։
Էմանուել Ճգնավորյան (ծ. 1995), ջութակահար։
Լորիս Հայկազի Ճգնավորյան (ծ. 1937), դիրիժոր, կոմպոզիտոր։


== Ծանոթագրություններ ==
Կինովար

Կինովար (հին հունարեն՝ κιννάβαρι, լատ.՝ cinnabari), միներալ, սնդիկի սուլֆիդ։
Քիմիական կազմը՝ HgS, պարունակում է 86, 2% սնդիկ։ Բյուրեղագիտական համակարգը տրիգոնային է։ Առաջացնում է ռոմբոէդրիկ բյուրեղներ, հատիկավոր, կամ փոշեխառն զանգվածներ։ Գույնը՝ վառ և շագանակագույն կարմիր, փայլը՝ ալմաստի։ Կարծրությունը՝ 2-2,5, խտությունը՝ 8000 կգ/մ³։ Կինովարը սնդիկի առավել տարածված միներալն է։ Հանդիպում է հիդրոթերմալ մերձմակերևութային քվարցի, կալցիտի, բարիտի, սակավ՝ ռեալ-գարի, բնածին ոսկու հետ։


== Վիշապի արյուն ==
Կինովարի հունարեն, դեռևս Թեոֆրաստի կողմից օգտագործվող, անվանումը վարկածներից մեկի համաձայն առաջացել է հին պարսկերեն Zinjifrah բառից, որը նշանակում էր «վիշապի արյուն»։


== Հանքավայրեր ==
Հանքավայրեր հայտնի են Ուկրաինայում, Ղրղզստանում, Ալթայում, Իսպանիայում, Իտալիայում, ԱՄՆ-ում։


== Կիրառություն ==
Կիրառվում է սնդիկի ստացման, գեղարվեստական ներկերի պատրաստման համար։ Որպես գեղարվեստական ներկ, կինովարը օգտագործում էին տակավին Հին Եգիպտոսում։


== Ծանոթագրություններ ==


== Հղումներ ==
Սնդիկի արտադրության պատմությունից (ռուս.)
Կինովարը մինեռալների բազայում (ռուս.)
Կինովարը մինեռալների բազայում webmineral.com (անգլ.)
Բիստրիցա (գյուղ, Վինկովեցկի շրջան)

Անվան այլ կիրառումների համար տե՛ս՝ ԲիստրիցաԲիստրիցա (ուկրաիներեն՝ Бистриця), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Բիստրիցա գյուղում բնակվում էր 107 մարդ։ Բնակավայրը զբաղեցնում է 1,04 կմ² տարածք։ Բնակչության խտությունը կազմում էր 102,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յասկովցի

Յասկովցի (ուկրաիներեն՝ Яськівці), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Յասկովցի գյուղում բնակվում էր 671 մարդ։ Բնակավայրը զբաղեցնում է 1,81 կմ² տարածք։ Բնակչության խտությունը կազմում էր 370,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավստրալիայի փոշոտ փոթորիկ (2009)

Ավստրալիայի 2009 թվականի փոշոտ փոթորիկ, փոշոտ փոթորիկ, որն անցել էր Ավստրալիայի արևելյան ափերով, 2009 թվականի սեպտեմբերի 22-ից 23-ը։ Փոթորիկը սեպտեմբերի 22-ին ծածկել էր երկրի մայրաքաղաք Կանբերրան և հասել Սիդնեյին և Բրիսբենին, իսկ հաջորդ օրը՝ արևելյան ափերի երկրներին։
Ավստրալիայի օդերևութաբանական բյուրոն այդ փոշոտ փոթորիկը բնութագրեց, որպես «բավականին անհավանական դեպք» և Նոր Հարավային Ուելսում վերջին 70 տարվա մեջ ամենաուժեղը Փոշոտ փոթորիկի լայնությունը 500կմ-ից ավելին էր, իսկ երկարությունը՝ 1000կմ-ից, որը ծածկել էր երկու նահանգների տասնյակ քաղաքներ Մասնագետների գնահատականով, փոթորկի գագաթնակետի ժամանակ, ավստրալիական մայրցամաքն ափամերձ տարածքից ժամում կորցրեց մինչև 75000 տոննա փոշի։
տեսանելիության վատթարացման պատճառով կաթվածահար եղավ ավտոճանապարհային երթևեկությունը, կտրվեց Սիդնեյի հետ ավիացիոն հաղորդակցումը։
Փոթորկի պատճառը արևմտյան ուղղությամբ ուժեղ քամին էր, որը անապատներից բերել էր փոշի և ավազ։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Փոշոտ փոթորիկ Ավստրալիայում՝ մեծ նկարների վրա
smh.com-ից նկարներ Archived 2010-03-25 at the Wayback Machine.
Ավստրալիայի փոշոտ փոթորկի նկարները Archived 2012-03-07 at the Wayback Machine. The Daily Telegraph-ից
Շյոնվալդ (Բավարիա)

Շյոնվալդ (գերմ.՝ Schönwald), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Վունզիդել Ֆիխտելի շրջանի կազմում։ Բնակչությունը կազմում է 3497 մարդ (ըստ 2010 թվականի դեկտեմբերի 31-ի)։ Տարածքը կազմում է 19,18 կմ²։ Պաշտոնական կոդ՝ 09 4 79 150։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Պաշտոնական էջ (գերմ.)
ԴՆԹ-ադուկտ

ԴՆԹ-ադուկտ, ցանկացած մոլեկուլի և ԴՆԹ-ի մոլեկուլների միջև առաջացած կապի արդյունքոմ ձևավորված միացություն։ Լինում են փոքր և ծավալուն։ ԴՆԹ-ադուկտների ձևավորումը օրգանիզմում հաճախ տեղի է ունենում կանցերոգենների ազդեցությամբ, նրանց մետաբոլիտներով, կամ ակտիվացվում է կանցերոգեններով, ինչը հանգեցնում է ԴՆԹ–ի տրանսկրիպցիայի խախտման և մուտացիաների։


== Օրինակներ ==
Ացետալդեհիդը, որը պարունավում է ծխախոտի ծխի մեջ, ինչպես նաև առաջանում է մարդու օրգանիզմում էթանոլից ալկոհոլդեհիդրոգենազի ազդեցությամբ նույնպես առաջացնում է ԴՆԹ-ադուկտ։
Ցիսպլատինը, կապվելով ԴՆԹ-ին ներգրվում է նրանում, առաջացնելով այսպես կոչված «պլատինե ադուկտ», որը քաղցկեղային բջիջները տանում է մահվան։
ԴՄԲԱ-ն ինչպես նաև նրա ածանցյալները, մասնավորապես էպօքսիդները։
Մալոնդիալդեհիդը հանդիպում է բնության մեջ լիպիդների պերօքսիդային օքսիդացման ժամանակ որպես պրոդուկտ։
M1G-ը, որը նուկլեոտիդների էկցիզիոն ռեպարացիայի կողմնակի արդյունք է, հանդիսանում է էնդոգեն ԴՆԹ-ադուկտ։


== Ծանոթագրություններ ==
Բուդո-Ռիժանի

Բուդո-Ռիժանի (ուկրաիներեն՝ Будо-Рижани), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Բուդո-Ռիժանի գյուղում բնակվում էր 269 մարդ։ Բնակավայրը զբաղեցնում է 10421 կմ² տարածք։ Բնակչության խտությունը կազմում էր 25,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարամիե

Հարամիե, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(6989) Հոշինոսատո

(6989) Հոշինոսատո (անգլ.՝ Hoshinosato), աստերոիդ աստերոիդների հիմնական գոտում։ Հայտնաբերվել է 1994 թվականի դեկտեմբերի 6-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,010484 ա. մ., առավելագույնը մոտենում է 2,7264 ա. մ. հեռավորության վրա և հեռանում 3,2946 ա. մ.։ Արեգակի շուրջ մեկ ամբողջական պտույտ է կատարում 1907,89 երկրային օրվա ընթացքում, իր ուղեծրով շարժվելով միջինում 0,18869 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6989) Հոշինոսատո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալֆոնսո Ավանեսյան

Ալֆոնսո Ավանեսյան (հունվարի 31, 1932(1932-01-31) կամ 1932, Թեհրան, Իրան - օգոստոս 2009, Հռոմ, Իտալիա), հայ նկարիչ։


== Կենսագրություն ==
Ծնվել է Թեհրանում։ 1950 թվականից ապրում է Հռոմում։ 1954 թվականին ավարտել է տեղի Գեղարվեստի ակադեմիան։ 1956 թվականին մասնակցել է Վենետիկի Բիենալեին։


== Ստեղծագործություններ ==
Ստեղծել է նուրբ քնարականությամբ և թախծոտ տրամադրությամբ տոգորված բնանկարներ՝ «Պատուհանից» (1965), «Ճանապարհ Ապուլիայում» (1972), «Մեծ ծառեր» (1972), «Ծովը Ապուլիայում» (1972)։


== Ծանոթագրություններ ==
Դիսեն Շտրիզով

Դիսեն Շտրիզով (գերմ.՝ Dissen-Striesow), կոմունա Գերմանիայում, մտնում է Բրանդենբուրգ երկրամասի մեջ։ Ինչպես նաև Շպրե Նեյսեի մի մասն է կազմում։ Տարածքը կազմում է 19,72 կմ2։ Բնակչությունը` 1033 մարդ (2010 թվականի տվյալներով)։ Պաշտոնական կոդ 12 0 71 041։
Կոմունան ունի 2 գյուղական շրջան։
Պաշտոնական լեզուներն գերմաներենն ու սորբիան լեզուն։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2006-05-14 at the Wayback Machine.
Ուստ-Յուգուզ

Ուստ-Յուգուզ (ռուս.՝ Усть-Югуз, բաշկիրերեն՝ Усть-Үгеҙ), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 104 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7445) Տրաջանուս

(7445) Տրաջանուս (անգլ.՝ Trajanus), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,19745 ա. մ., առավելագույնը մոտենում է 1,6641 ա. մ. հեռավորության վրա և հեռանում 2,7308 ա. մ.։ Արեգակի շուրջ մեկ ամբողջական պտույտ է կատարում 1189,81 երկրային օրվա ընթացքում, իր ուղեծրով շարժվելով միջինում 0,30257 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7445) Տրաջանուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
1952

1952 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1952 թվականն է, 
XX դարի 52-րդ տարին։


== Դեպքեր ==
Փետրվարի 14 - 25 - Նորվեգիայի մայրաքաղաքում՝ Օսլոյում անցկացվեցին VI Ձմեռային Օլիմպիական խաղերը։


== Ծնունդներ ==
Հունվարի 1 - Նելսոն Ալեքսանյան, հայ թարգմանիչ, լրագրող, հրապարակախոս
Հունվարի 20 - Իրինա Ալեգրովա, ռուս բեմային երգչուհի
Հունվարի 25 - Ավետիք Ավետիսյան, հայ նկարիչ
Փետրվարի 2 - Փակ Կըն Հյե, Հարավային Կորեայի ներկայիս՝ 11-րդ նախագահ
Փետրվարի 22 - Ջեյմս Բաղյան, հայազգի առաջին տիեզերագնաց
Մարտի 18 - Հենրիկ Վարդենիկցի, նկարիչ
Մայիսի 11 - Շոհրե Աղդաշլու, ամերիկացի դերասանուհի իրանական արմատներով
Հունիսի 4 - Բրոնիսլավ Կոմորովսկի, լեհ քաղաքական գործիչ, Լեհաստանի 5-րդ նախագահ
Հունիսի 7 - Օրհան Փամուկ, թուրք գրող
Օգոստոսի 8 - Յոստայն Գորդեր, նորվեգացի գրող, մանկագիր
Սեպտեմբերի 3 - Հակոբ Մովսես, հայ բանաստեղծ, թարգմանիչ
Հոկտեմբերի 7 - Վլադիմիր Պուտին, Ռուսաստանի նախագահ
Հոկտեմբերի 25 - Սամիր Ջաաջաա, լիբանանցի քաղաքական գործիչ
Նոյեմբերի 5 - Օլեգ Բլոխին, ուկրաինացի ֆուտբոլիստ, հարձակվող և գլխավոր մարզիչ
Նոյեմբերի 26 - Վահե Աղաբեկյանց, հայ գործարար և քաղաքական գործիչ
Տաթևիկ Ղափլանյան - Հայաստանի Հանրապետության վաստակավոր արտիստ, Հրաչյա Ղափլանյանի դուստրը (վ. 2010)


== Մահեր ==
Փետրվար 4 - Հակոբ Մանանդյան, պատմաբան, բանասեր, աղբյուրագետ, ակադեմիկոս, (ծ. 1873)
Մարտի 1 - Դովլաթ Գարանֆիլյան, նկարիչ, գորգագործ
Մարտ 11 - Վարդիթեր Ֆելեկյան, դերասանուհի
Ապրիլի 20 - Անդրանիկ Թերզյան, հայ բանաստեղծ (ծ. 1927)։
Դեկտեմբերի 4 - Կարեն Հորնի, hայտնի հոգեբան, հոգեթերապեևտ և հոգեվերլուծաբան
Դեկտեմբեր 24 - Անտոն Գագելի, հրապարագիր
Ռիստի (Էստոնիայի շրջան)

Ռիստի շրջան (էստ․՝ Risti vald), շրջան Էստոնիայի Լյաենեմաա նահանգում։ Շրջանի կենտրոնն է Ռիստի գյուղական ավանը։


== Բնակչություն ==
2008 թվականի տվյալներով շրջանում բնակվում էին 863 մարդ։ Բնակչության խտությունը շրջանում կազմում էր 5,14 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Սուրբ Սարգիս եկեղեցի (Երևան)

Անվան այլ կիրառումների համար տե՛ս՝ Սուրբ Սարգիս եկեղեցի (այլ կիրառումներ)Սուրբ Սարգիս մայր եկեղեցի, Հայ Առաքելական եկեղեցու Արարատյան Հայրապետական թեմի առաջնորդանիստ եկեղեցի Երևանի Կենտրոն վարչական շրջանում։


== Պատմություն ==
Երևանի երբեմնի բերդի դիմաց՝ Ձորագյուղի կամ Խնկելաձորի վերևում՝ Հրազդան գետի ձախ ափին, քրիստոնեության վաղ շրջանից գործում էր մի վանք-անապատ։ Այն պարիսպներով շրջապատված մի ընդարձակ համալիր էր՝ բաղկացած Սուրբ Սարգիս, Սուրբ Գևորգ և Սուրբ Հակոբ եկեղեցիներից, առաջնորդարանի ու թեմական դպրոցի շենքերից, այգուց և այլ կառույցներից։ Սուրբ Սարգիս եկեղեցին առաջնորդանիստ էր, անապատը՝ կաթողիկոսական իջևանատեղ։
Սուրբ Սարգիս եկեղեցին վանք-անապատի հետ միասին ավերվել է 1679 թվականի մեծ երկրաշարժի ժամանակ և վերակառուցվել նույն տեղում՝ եդեսացի Նահապետ կաթողիկոսի գահակալության տարիներին (1691-1705)։

Ներկայիս Սուրբ Սարգիս եկեղեցին կառուցվել է 1835-1842 թվականներին։ Ն.Ս.Օ.Տ.Տ. Վազգեն Ա Ամենայն հայոց կաթողիկոսի օրոք այն հիմնովին նորոգվեց ու բարեկարգվեց։
Ճարտարապետ Ռաֆայել Իսրայելյանի՝ 1972 թվականի կազմած նախագծով սկսվեց Սբ. Սարգիս եկեղեցու նորոգումը։ Եկեղեցու հին շենքը պահպանվել է, ճակատները երեսպատվել են Անիի նարնջագույն տուֆով և ունեն եռանկյունաձև խորշեր։ Ճարտարապետ Ռ. Իսրայելյանի մահից հետո հետագա աշխատանքները շարունակել է ճարտարապետ Ա. Գալիկյանը։ 1971-1976 թվականներին եկեղեցին հիմնովին բարեկարգվել է, արևմտյան հատվածում երգչախմբի համար կառուցվել է վերնատուն։ Հին թմբուկի ու գմբեթի փոխարեն կառուցվել է առավել բարձրադիր գմբեթ՝ բազմանիստ թմբուկով և պսակված հովհարաձև վեղարով։ 2000 թվականին ավարտվել է Սուրբ Սարգիս եկեղեցու զանգակատան կառուցումը։ Քանդակագործ Արտաշես Հովսեփյանի մտահղացումն է արևմտյան շքամուտքը, փայտե դուռը, իսկ շքամուտքից վեր գտնվող հարթաքանդակները Աղթամարի Սուրբ Խաչ տաճարի քանդակների թեմաներով են։ Քանդակագործներ Ս. Դադոյանի և Մ. Հարությունյանի ջանքերով եկեղեցու ներսում գմբեթի տակ գտնվող առագաստների քանդակազարդ աշխատանքներն Արենիի Սուրբ Աստվածածին եկեղեցու առագաստների քանդակների նմանությամբ են ստեղծվել։
Սուրբ Սարգիս եկեղեցու հիմնական վերակառուցումը կատարվել է լոնդոնաբնակ բարերար Սարգիս Քյուրքճյանի և նրա զավակների նվիրատվությամբ։ Եկեղեցու օծման հանդիսավոր արարողությունը կատարվել է 1976 թվականի նոյեմբերի 3-ին։ Վեհափառ հայրապետ Վազգեն Առաջինն իր քարոզում նշել է. «Քաղաքամայր Երևանն օժտվեց մի նոր զարդով, հայկական ճարտարապետության մի նոր կոթողով, աղոթքի սքանչելի սրբավայրով»։


== Պատկերասրահ ==


=== Եկեղեցու ընդհանուր տեսքը ===

		
		
		
		


=== Եկեղեցու խաչքարերը ===

		
		
		
		


== Ծանոթագրություններ ==


== Արտաքին հղումներ ==
Սուրբ Սարգիս Առաջնորդանիստ եկեղեցի
Երևանի Սուրբ Սարգիս եկեղեցի
Զեյլանդ

Անվան այլ կիրառումների համար տե՛ս՝ ԶելանդիաԶեյլանդ (( արտասանություն)) (հոլ.՝ Zeeland, զեյլանդերեն, Zeêland), Նիդերլանդների տասներկու մարզերից (պրովինցիաներից) մեկը։ Գտնվում է երկրի հարավարևմտյան հատվածում. հյուսիսից ու արևելքից սահմանակցում է Նիդերլանդների Զաուդ-Հոլլանդ և Նորդ-Բրաբանտ մարզերին, իսկ հարավից Բելգիայի Վեստ-Ֆլամանդ, Օստ-Ֆլամանդ և Անտվերպեն մարզերին։ Ունի 381.477 բնակիչ (2009 թ. նոյեմբերի 30), գլխավոր քաղաքը Միդելբուրխ քաղաքն է։ Զեյլանդի բնակիչներիբնիկ լեզուն զեյլանդերենն է, որը հոլանդերեն մի բարբառ է ու հաճախ առանձին լեզու է համարվում. զելյանդացիները հոլանդերեն լեզվով կոչվում են զեյուվներ, որ կարելի է թարգմանել «ծովայիններ» կամ «ծովային երկրի բնակիչներ»։


== Պատմություն ==

Իր կտրտված մակերեսի պատճառով, զեյլանդացիները հնուց ի վեր ստիպված են եղել պայքարել ծովի դեմ. ինչպես ջրհեղեղներից պաշտպանվելու համար, այնպես էլ ծովին թույլ չտալու համար կլանել իրենց հողակտորները և նույնիսկ այն ընդարձակելու համար։ Այսպես փոքրիկ կղզյակները ժամանակի ընթացքում մեծացել են ու միացել իրար և Զեյլանդի սահմանները հաճախակի են վերագծվել։
Վերջին մեծ բնական աղետը Զեյլանդում տեղի է ունեցել 1953 թվականի հունվարի 31-ի լույս փետրվարի 1-ի գիշերը, որի ժամանակ ջրհեղեղը խլեց 1.800 կյանք, իսկ 100.000 մարդ մնացին անօթևան։
1960 թվականին Զեյլանդում սկսվեց կառուցվել «Դելտա-նախագիծը», որը պատնեշներով ծովից բաժանեց ոչ միայն Զեյլանդի ցամաքային մասը, այլև ներքին ջրային տարածքները (այդ թվում երեք մեծ ծովախորշերը)։ Այդ ծովապատնեշների վրայով նաև ստեղծվեց կարճ ճանապարհ Զեյլանդի տարբեր հատվածների միջև, որոնք մինչ այդ կտրտված էին ծովախորշերով։


== Աշխարհագրություն ==
Զեյլանդը բաղկացած է մեծ և փոքր թերակղզիներով, որոնք նախկինում եղել են կղզիներ։ Այստեղից էլ ծագել է «Զեյլանդ» անվանումը, որը նշանակում է ծովային երկիր։
Միայն Զեյլանդի հարավային մասը՝ Զեյուվս-Ֆլամանդն է, որ թերակղզի չէ։ Այն Զեյլանդի մյուս շրջաններից հասանելի է միայն Վեստերշխել ծովախորշի տակով անցնող թունելի միջոց կամ բելգիական ցամաքի վրայով։
Զեյլանդի տարածքի մեծ մասը օգտագործվում է երկրագործության նպատակով, զարգացած են պտղաբուծությունը և ծաղկաբուծությունը։


== Ինքնակառավարում ==

Նիդերլանդների բոլոր մարզերի նման, Զեյլանդի ինքնակառավարումը կատարվում է Պրովինցիալ Շտատերի կողմից, որի 37 անդամները ընտրված են անմիջական ժողովրդական քվեարկությամբ։ Պրովինցիա Շտատերը ձևավորում են գործադիր իշխանությունը՝ Դեպուտատային Շտատերը, որը նախագահում է Թագուհու կոմիսարիսը։ Վերջին պաշտոնը ներկա դրությամբ զբաղեցնում է Կարլա Պեայսը։ Դեպուտատային Շտատերը 2007-2013 թթ. կառավարվել և կառավարվելու է ՔԴՄ, ՔՌԿ, ՔրիստոնեաՄիություն և ԿանաչՁախ կուսակցությունների կոալիցիայիով։


== Ենթաբաժանում ==
Զեյլանդը բաժանված է տասներեք համայնքների, որոնք են. (փակագծերում նշված է բնակչությունը)


== Լեզու ==

Քանի որ Զեյլանդը նախկինում բաղկացած է եղել մեկուսի կղզիներից, ուստի ամեն մի շրջանն ունի իր ենթաբարբառը, որոնց մեծ մասը մտնում են զեյլանդերեն լեզվի կամ բարբառի մեջ։ Զեյլանդերենն իր հատկանիշներով միջին տեղ է զբաղեցնում հոլանդերենի ու ֆլամանդերենի միջև։ Զեյլանդում նաև խոսվում են մի քանի ֆլամանդական բարբառներ։ Զեյլանդերեն բարբառը կենդանի պահպանված է շատ գյուղերում։


== Ծանոթագրություններ ==
Կապար (այլ կիրառումներ)

Կապարը կարող է նշանակել.

Կապար՝ քիմիական տարր
Կապար (բույս)
Եդիգարյան

Եդիգարյան, հայկական ազգանուն։


== Ազգանունը կրողներ ==
Արթուր Գեղամի Եդիգարյան (1987), ֆուտբոլիստ։
Արմեն Արայի Եդիգարյան (1965), դիվանագետ։
Արտակ Գեղամի Եդիգարյան (1990), ֆուտբոլիստ։
Էդուարդ Գրիգորի Եդիգարյան (1943-2019), բեմանկարիչ։


== Գրական հերոսներ ==
Ավետիս Եդիգարյան, Վարդգես Պետրոսյանի «Հայկական էսքիզներ» վիպակի հերոսներից։


== Ծանոթագրություններ ==
Կամունյանո

Կամունյանո  (իտալերեն՝ Camugnano), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 2132 մարդ։ Բնակչության միջին խտությունը՝ 22 մարդ/կմ²։ Զբաղեցնում է 96 կմ² տարածք։ Փոստային ինդեքս՝ 40032։ Հեռախոսային կոդը՝ 0534։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ուսպենովկա (գյուղ, Մալովիսկայի շրջան)

Անվան այլ կիրառումների համար տե՛ս՝ ՈւսպենովկաՈւսպենովկա (ուկրաիներեն՝ Успенівка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Ուսպենովկա գյուղում բնակվում էր 48 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաց սկզբնախաղեր

Բաց սկզբնախաղեր, բաց սկզբնախաղերը շախմատի մեջ ամենաշատ օգտագործվող սկզբնախաղերից են։ Այն սկսվում է 1. e2-e4 e7-e5 քայլերով։
Հյուսիսային (դանիական) գամբի ֊1. e2-e4 e7-e5,2. d2-d4 e5:d4,3. c2-c3 d4։c3, 4. Փc4 c3:b2,5.Փ։b2
Հյուսիսային գամբիտը մշակվել է դանիացի տեսաբանների կողմից և կիրառվել սկանդինավյան վարպետների պարտիաներում։ Այն դեպքում, եթե սևերը ձգտում են միայն նյութական առավելության հասնել՝ ի վնաս զարգացման, սպիտակները ուժեղ գրոհ են ստանում։ Ներկայումս սևերի համար գտնված են պաշտպանության հուսալի ուղիներ՝ կապված ակտիվ հակախաղի հետ, օրինակ, 5․․․ d7֊d5,6. Փc4:d5 Ձg8-f6 7. Փd5:f7+ Աe8:f7 8. Թd1:d8 Փf8-b4+ 9. Թd8-d2 Փb4:d2+ 10.Աb1:d2։ Այդ պատճառով էլ հյուսիսային գամբիտի մասսայականությունը խստիվ նվազել է։


== Ծանոթագրություններ ==
Գրիբովկա (այլ կիրառումներ)

Գրիբովկա, կարող է վերաբերել՝

Գրիբովկա - գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Գրիբովկա - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Մեծ Նոմբուր

Մեծ Նոմբուր (ռուս.՝ Большой Номбур), գետ Ռուսաստանում, հոսում է Կոմի երկրամասում։ Գետաբերանը տեղակայված է Նոմբուր գետի ձախ ափին՝ 20 կմ հեռավորության վրա։ Գետի երկարությունը 40 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվին Պեչորսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Ուստ Ցիլմա։ Գետի ավազանը՝ Պեչորա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03050300212103000079608
Հիդրոլոգիական ուսումնասիրությունների կոդը - 103007960
Ավազանի կոդը - 03.05.03.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==
Ոճ

Ոճ բառը հայերենում համապատասխանում է հունարեն ստայլոս բառին որ շատ լեզուների մեջ մտել է ստիլ ձևով։ Հունարեն և հայերեն լեզուներում այս բառերը նույն արժեքն ունեն։ Ոճ ասելով՝ հասկանում ենք խոսքի մի որոշակի ձև, որը տվյալ բնագավառին հատուկ արտահայտությունների որոշակի ամբողջություն է։
Շատ ընկերություններ հաջողությունների են հասնում հենց հաջողված ոճի և դիզայնի շնորհիվ, որոնք դառնում են ապրանքի անբաժանելի բաղադրիչները։ Օրինակ, I Phone հեռախոսները կամ Էփլ համակարգիչները, Bosse կամ CAV աուդիտեխնիկան, Ray-Ban ակնեցները և այլ ապրանքներ, մյուսներից էականորեն տարբերվող ոճի և դիզայնի շնորհիվ ոչ միայն շուկայական զգալի հաջողությունների են հասել, այլև հեշտորեն տարբերակվում են այլ ապրանքներից։ Ոճի ու դիզայնի կարևորությունը շատ ընկերություւների դրդում է, իբրև մտավոր սեփականություն դրանք գրանցել՝ մրցակիցների կրկնօրինակումներից խուսափելու համար, քանի որ մրցակցային պայքարում հաճախակի են ոչ միայն ապրանքանիշի, այլև հենց ոճի ու դիզայնի կրկնօրինակումները։ Նմանատիպ կրկնօրինակումները կանխելու ու ֆինանսական փոխհատուցումներ տալու հետ կապված շատ են նաև դատական քաշքշուկները։ Օրինակ, 2000 թվականին գերմանական BMW կոնցեռնը դատական հայց ներկայացրեց ճապոնական Mitsubishi ընկերության դեմ, քանի որ վերջինի արտադրած Mitsubishi Galant մակնիշի ավտոմեքենայի դիզայնն էականորեն նման էր 5-րդ դասի BMW մակնիշի ավտոմեքենային։ Դատական հայցի արդյունքում BMW կոնցեռնը ստացավ 100 միլիոն դոլարի փոխհատուցում և աշխարհի բոլոր շուկաներում արգելվեց Mitsubishi Galant-ի տվյալ մոդելի վաճառքը, իսկ ընկերությունը ստիպված եղավ նոր մոդել մշակել։ Նույն կերպ 2012-2013 թթ. Էփլ ընկերությունը ԱՄՆ-ում և Եվրամիության միասնական տնտեսական դատարանում հայց ներկայացրեց Սամսունգ ընկերության դեմ, որի թողարկած Սամսունգ Galaxy Ace և Galaxy III մակնիշի հեռախոսները արտաքնապես նման էին iPhone 3 և iPhone 4 մակնիշի հեռախոսներին։ Արդյունքում ԱՄՆ դաշնային դատարանը ԱՄՆ շուկայում արգելեց Galaxy Ace և Galaxy III մակնիշի հեռախոսների վաճառքը և Սամսունգ ընկերությանը պարտավորեցրեց Էփլին վճարել 250 միլիոն դոլար։ Ուշագրավ է, որ շատ ընկերություններ ոճն ու դիզայնը դարձրել են իրենց կորպորատիվ մշակույթի անբաժան մասը։
Պետք է նշել, որ դիզայնի գաղափարն ավելի ընդգրկուն է քան ոճի գաղափարը; Ոճը բնորոշում է միայն ապրանքի արտաքին տեսքը։ Գեղեցիկ ոճը կարող է գրավել շատերի ուշադրությունը, սակայն պարտադիր չէ, որ ապրանքի ֆունկցիոնալ հատկանիշները դրանից ավելանա։ Ավելին. հաճախ այն կարող է հանգեցնել ապրանքի շահագործման բնութագրիչների վատթարացման։ Օրինակ բազմոցը կարող է ունենալ գեղեցիկ ոճ, սակայն հարմարավետ չլինել։ Ի տարբերություն ոճի, դիզայնն արտաքին տեսքից ավելին է. այն բնորոշում է ապրանքի էությունը։ Լվ դիզայնը ոչ միայն բարելավում է ապրանքի արտաքին տեսքը, այլև բարձրացնում է ապրանքի արժեքավորությունը։ Մրցակցության սրմանը զուգընթաց դիզայնը նույնպես վերածվել է ապրանքների տարբերակման արդյունավետ միջոց։ Ավելին, դիզայնում կատարվող ներդրումների շահութաբերությունն այսօր ապացուցված է նաև գործնականորեն։


== Ծանոթագրություններ ==
Օրզա

Օրզա, հայաբնակ գյուղ Վրաստանի Ախալքալաքի շրջանում, Փարվանա գետի աջափնյակում, շրջկենտրոնից 11 կմ հս․։ 
Ունի հայկական միջնակարգ դպրոց, գրադարան, ակումբ, բուժկայան։ Օրզայում պահպանվել է եկեղեցի (19-րդ դար)։ Բնակիչների նախնիները եկել են էրզրումի նահանգից, 1830 թվականին։
Ալեքսեևկա (քաղաքատիպ ավան, Կինել քաղաքային օկրուգ)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ռուս.՝ Алексеевка), քաղաքատիպ ավան Ռուսաստանի Սամարայի մարզի Կինել քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 9908 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիտյատինո (գյուղ, Գագարինսկի շրջան)

Դիտյատինո (ռուս.՝ Дитятино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լա Պալմա դե Սերվելյո

Լա Պալմա դե Սերվելյո (իսպ.`La Palma de Cervelló, կատ․` La Palma de Cervelló) մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Լոբրեգատ շրջանում։ Տարածքը կազմում է 5,47 կմ2։ Բնակչությունը՝ 3035 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Web oficial de l’Ajuntament Archived 2011-07-20 at the Wayback Machine.
Patrimoni històricoartístic de la Palma de Cervelló
Web de La Palma de Cervelló Archived 2007-12-05 at the Wayback Machine.
Գենջ (այլ կիրառումներ)

Գենջ, կարող է վերաբերել՝

Գենջ - գյուղաքաղաք Արևմտյան Հայաստանում, Բիթլիսի վիլայեթի Գենջի գավառակում, գավառակի կենտրոնը
Գենջ - գետակ Արածանիի ավազանում, նրա ձախակողմյան վտակը
Գենջ - լեռ Հայկական լեռնաշխարհում, Բյուրակն-Մնձուրյան լեռնահամակարգում, Բիթլիսի նահանգի Գենջի գավառում
Գենջ - հյուքյումեթություն (մուսուլմանական ժառանգական ֆեոդալական իշխանություն) Արևմտյան Հայաստանում
Հերիզաու

Հերիզաու (գերմ.՝ Herisau), քաղաք և համայնք Շվեյցարիայում, Ապենցել Աուսերռոդեն կանտոնի վարչական կենտրոնը, որտեղ գտնվում են կանտոնի կառավարության ու խորհրդարանի նստավայրերը (դատական իշխանության կենտրոնական ղեկավար մարմինների նստավայրը Տրոգեն քաղաքում է)։ Հերիզաուի հետ միավորվել են մերձակա մի շարք բնակավայրեր։ Կենտրոնական բնակավայրն ու գլխավոր հրապարակի շուրջը գտնվող շինությունները, 1580 թվականին կառուցված բողոքական եկեղեցին, Wetter և zur Rose շենքերը (երկուսն էլ կառուցվել են  1737 թվականին), Schwänberg ավանը, վարչական շենքը՝ պետական արխիվով հանդերձ, ընդգրկված են Շվեյցարիայի համազգային նշանակության պատմամշակութային ժառանգության ցանկում։


== Պատմություն ==
Պատմական փաստաթղթերում Հերիզաուն առաջին անգամ հիշատակվել է 837 թվականին՝ որպես Herinisauva,, իսկ նրա եկեղեցին՝ 907 թվականին։ 1084 թվականին Հերիզաուն ավերվել է Սանկտ Գալլ վանքի շուրջ ծավալված մարտերի հետևանքով։ 1248 և 1249 թվականներին քաղաքն ավերել են վանքին աջակցող ռազմական ուժերը՝ հավատարմություն պարտադրելու նպատակով։
1517-1518  թվականների միջակայքում քաղաքը կարողացել է վանքին որոշակի գումար վճարելով՝ ձեռք բերել իր ազատությունը։ 1601-ին կառուցվել է քաղաքպետարանը։ Դրանից հինգ տարի անց քաղաքը մեծապես վնասվել է հրդեհից։ 1798-1803 թթ. Հերիզաուն եղել է Säntis կանտոնի մայրաքաղաքը։ Քսաներորդ դարի վերջերին անդամագրվել է «Տարվա ալպիական քաղաք» ընկերակցությանը, որի նպատակն է ապահովել ալպիական գոտու բնակավայրերի նշանակալի զարգացումը։ 2003 թվականին Հերիզաուն արժանացել է «Տարվա ալպիական քաղաք» մրցանակին։


== Պատկերասրահ ==

		
		


== Աշխարհագրություն ==
Քաղաքն զբաղեցնում է 25.2 քառակուսի կիլոմետր տարածք, որի 56.8%-ն օգտագործվում է գյուղատնտեսական նպատակներով, 27.1%-ն անտառապատ է։ Գտնվում է տարածաշրջանի երկու խոշոր ավտոմայրուղիների՝ Սանկտ Գալլեն-Տոգենբուրգ և Գոսաու-Ապենցել ճանապարհների խաչմերուկում։


== Ժողովրդագրություն ==
2008 թվականի տվյալներով Հերիզաուն ուներ 15.527 բնակիչ, որոնց մոտավորապես 17.9%-ը օտարերկրացիներ էին։  

Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները


== Գրականություն ==
Angelo Steccanella: Herisauer Goldschmiede


== Ծանոթագրություններ ==


== Արտաքին հղումներ ==
http://www.herisau.ch (գերմ.) Պաշտոնական կայքէջ
Տոլստայա (այլ կիրառումներ)

Տոլստայա, կարող է վերաբերել՝

Տոլստայա - գյուղ, Ուկրաինայի Չերկասիի մարզի Գորոդիշչեի շրջանում
Տոլստայա - գյուղ, Ուկրաինայի Սումիի մարզի Բելոպոլիեի շրջանում
Բո Դերեկ

Բո Դերեկ (անգլ.` Bo Derek, իրական անունը` Մերի Քեթլին Քոլինզ, նոյեմբերի 20, 1956(1956-11-20), Լոնգ Բիչ, Լոս Անջելես շրջան, Կալիֆոռնիա, ԱՄՆ), ամերիկյան դերասանուհի և ֆոտոմոդել։


== Կենսագրություն ==
Բո Դերեկը ծնվել է Կալիֆոռնիայի Լոնգ Բիչ քաղաքում։ Նրա հայրը զբաղվում էր մակույկների առևտրով, իսկ մայրը դիմահարդար էր։ Ծնողները ամուսնալուծվել էին և մայրն ամուսնացել էր կասկադյոր Բոբբի Բասի հետ։ Բո Դերեկը ընտանիքի չորս երեխաներից մեկն էր։ Եղբայրը` Կոլին Բասը, «Camel» ռոք-խմբի անդամներից էր, որը գոյություն է ունեցել 1973-1986 թվականներին։
Սկսած 1980 թվականից, Բո Դերեկը բազմիցս լուսանկարվել է Playboy ամսագրի համար։ Լուսանկարների հեղինակը նրա ամուսինն էր` դերասան և ռեժիսոր Ջոն Դերեկը, ում հետ նա ծանոթացել էր դեռևս սովորելու տարիներին։
Բո Դերեկի կինոդեբյուտը կայացել է 1977 թվականին` «Մահ սառցաբեկորների մեջ» կինոնկարում։ Հետագայում նա նկարահանվել է «10» (1979 թ., որի համար ներկայացվել է «Ոսկե գլոբուս» մրցանակին), «Տարզան, մարդ-կապիկ» (1981 թ.), «Ֆանտազիաներ» (1981 թ.), «Բոլերո» (1984 թ.), «Ուրվականները չեն կարող դա անել» (1990 թ.), «Տաք շոկոլադ» (1992 թ.), «Կրքի քրմուհին» («Ցանկալի կինը» 1993 թ.), «Անձի երկվություն» (1994 թ.), «Դանդաղկոտ Թոմին» (1995 թ.), «Սպանություն Կաննի կինոփառատոնում» (2000 թ.), «Սարսափ 101» (2001 թ.), «Սրերի թագուհին» (2000-2001 թթ.) և այլ ֆիլմերում։
Բո Դերեկը մի քանի անգամ ստացել է «Ոսկե ազնվամորի» հակամրցանակը` կանացի վատագույն դերի համար։ 2006 թվականին «Միս Տիեզերք» գեղեցկության մրցույթի ժյուրիի կազմում էր։ Ֆինանսապես աջակցել է Ջորջ Բուշ-ավագի և Ջորջ Բուշ-կրտսերի նախընտրական քարոզարշավներին։


== Անձնական կյանքը ==
1976 թվականին Բո Դերեկն ամուսնացել է դերասան և ռեժիսոր Ջոն Դերեկի հետ, ով 33 տարով մեծ էր նրանից և արդեն իսկ ամուսնացած էր։ 1998 թվականին Ջոն Դերեկը մահացել է։ Բո Դերեկին սիրավեպեր են վերագրում Փոլ ՄաքՔարթնիի, Կիֆեր Սաթերլենդի և Թեդ Թըրների հետ։ Այժմ դերասանուհին ապրում է Սանտա Բարբարայում` դերասան Ջոն Կորբետի հետ։


== Մասնակի ֆիլմագրությունը ==


== Ծանոթագրություններ ==
Գորիսա

Գորիսա (վրաց.՝ გორისა), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 820 մետր բարձրության վրա։ Շրջկենտրոն Սաչխերեից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1087 մարդ։


== Ծանոթագրություններ ==
Ամուրսկոե (գյուղ, Կրասնոգվարդեյսկի շրջան)

Ամուրսկոե (ուկրաիներեն՝ Амурське, Ղրիմի թաթարերեն՝ Alabaş Qoñrat), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Ալաբաշ-Կոնրատ։
2001 թվականի տվյալներով Ամուրսկոե գյուղում բնակվում էր 2 701 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնովիդովո (գյուղ, Մոժայսկի շրջան)

Անվան այլ կիրառումների համար տե՛ս՝ ԿրասնովիդովոԿրասնովիդովո (ռուս.՝ Красновидово), գյուղ Ռուսաստանի Մոսկվայի մարզի Մոժայսկի շրջանի կազմում։
Բնակչությունը վերջին գրանցված տվյալներով կազմում էր 220 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրիստաննոե

Պրիստաննոե (ռուս.՝ Пристанное), գյուղ Ռուսաստանի Սարատովի մարզի Սարատովսկի շրջանի կազմում։
Բնակչությունը վերջին գրանցված տվյալներով կազմում էր 434 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սինյապկին (Օբլիվսկի շրջան)

Սինյապկին (ռուս.՝ Синяпкин ), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Մտնում է Ալեքսանդրովսկոյե գյուղական համայնքի կազմի մեջ։
Շոխնա (Վոլգայի վտակ)

Անվան այլ կիրառումների համար տե՛ս՝ Շոխնա (այլ կիրառումներ)Շոխնա (ռուս.՝ Шохна), գետ Ռուսաստանում, հոսում է Իվանովոյի մարզում։ Գետաբերանը տեղակայված է Վոլգա գետի ձախ ափին՝ 2456 կմ հեռավորության վրա։ Գետի երկարությունը 17 կմ է, ավազանի տարածքը 94,4 կմ2։ Ակունքը գտնվում է հյուսիս-արևմուտքում Եսիպլևո գյուղի մոտ, Կինեշմից 26 կմ հյուսիս-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300412110000013544
Հիդրոլոգիական ուսումնասիրությունների կոդը - 110001354
Ավազանի կոդը - 08.01.03.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հովարդի համալսարան

Հովարդի համալսարան, ամերիկյան մասնավոր պատմական սև համալսարան։ Գտնվում է Վաշինգտոն քաղաքում, Կոլումբիա շրջան։


== Պատմություն ==
Քաղաքացիական պատերազմի ավարտից անմիջապես հետո՝ Վաշինգտոնի հասարակության առաջին համագումարի անդամները որոշեցին ստեղծել աստվածաբանական սեմինարիա
Քաղաքացիական պատերազմի ավարտից հետո, Առաջին միաբանական հասարակության անդամները Վաշինգտոնում որոշեցին ստեղծել հոգևոր ճեմարան՝ աֆրոամերիկացի հոգևորականների ուսման համար։ Երկու շաբաթվա ընթացքում նախագիծը ընդլայնվեց։ Երկու տարվա ընթացքում համալսարանը արդեն բաղկացած էր ազատ արվեստի և բժշկության քոլեջներից։ Նոր հաստատությունը կոչվել է ի պատիվ գեներալ Օլիվեր Օտիս Հովարդի` քաղաքացիական պատերազմի հերոսի, ով համալսարանի հիմնադիրն էր, այդ ժամանակ աշխատում էր Բյուրո Ֆրիդմանի տեսուչ։ Ավելի ուշ Հովարդը ստանձնեց համալսարանի նախագհահի պաշտոնը (1869 թվականին մինչև 1874 թվականը)։


== Կազմ ==
Արվեստի և գիտության քոլեջ
Բիզնեսի դպրոց
Կապերի դպրոց
Ատամնաբուժության քոլեջ
Աստվածաբանության դպրոց
Ինժեներական, ճարտարապետության և համակարգչային գիտությունների քոլեջ
Ավագ դպրոց
Բժշկական քոլեջ
Բուժքույրերի և հարակից բժշկական գիտությունների քոլեջ
Դեղագործական քոլեջ
Սոցիալական աշխատանքի դպրոց
Մաթեմատիկայի և գիտության միջնակարգ դպրոց
Իրավունքի դպրոց


== Հետազոտություն ==
Մուրլենդ Շպինգարն գիտահետազոտական կենտրոնը ճանաչվել է ամենամեծ և ամենահարուստ պահեստներից մեկը` Աֆրիկայի, Հյուսիսային և Հարավային Ամերիկաների և աշխարհի այլ անկյունների պատմական ու մշակութային փաստաթղթերի համար։ MSRC-ը հավաքում, պահպանում և հետազոտություների համար մատչելի է դարձնում ռեսուրսների լայն սպեկտր։


== Շրջանավարտներ ==
Համալսարանի հայտնի շրջանավարտներից է իրեն աֆրոամերիկացի համարող Ռեյչլ Դոլեզարը, ով մեծացել էր ծնողների կողմից որդեգրված 4 աֆրոամերիկացիների հետ, այնուհետև երկար ժամանակ մարդկանց շփոթմունքի էր մատնում՝ մաշկը ներկելով սև գույնի և գանգրացնելով մազերը, նույնիսկ հրաժարվել էր իր ծնողներից և պնդում էր, որ իր կենսաբանական ծնողները աֆրոամերիկացիներ են։ Դոլեզարը փորձում է համեմատություն անցկացնել իր և տրանսգենդերների վարքագծի միջև։ Նրա սևամորթ եղբայրներից մեկը ենթադրել էր, որ նրա մոտ բացասական վերաբերմունք էր ձևավորվել սպիտակների նկատմամբ՝ Հարվորդի համալսարանում սովորելու ժամանակ, որտեղ պատմականորեն գերակշռում էին աֆրոամերիկացիները։


== Ծանոթագրություններ ==


== Արտաքին հղումներ ==
Պաշտոնական կայք
http://hubison.com/index.aspx
Հովարդի համալսարանը Open Directory Project հղումների կատալոգում
The Kendrick Academy
Գրեմ Բոնեթ

Գրեմ Բոնեթ (անգլ.՝ Graham Bonnet, ծնվել է 1947 թվականի դեկտեմբերի 23-ին Անգլիայի Լոնկոլնշիր քաղաքում), բրիտանացի ռոք արտիստ։ Marbles, Rainbow, Michael Schenker Group, Impellitteri, Alcatrazz, Forcefield, Blackthorne խմբերի մասնակից։ Նա նաև թողարկել է մի շարք սոլո ալբոմներ։


== Սկավառակագրություն ==
The Marbles

1970 - The Marbles
1970 - The Marbles Featuring Graham Bonnet
1994 - Marble-ized
2003 - The MarblesRainbow

1979 - Down to EarthMichael Schenker Group

1982 - Assault Attack
2006 - Tales Of Rock’n’RollAlcatrazz

1983 - No Parole from Rock N' Roll
1984 - Live Sentence Rocshire
1985 - Disturbing the Peace
1986 - Dangerous Games
2010 - Live '83
2010 - No Parole from Rock 'n' Roll Tour Live in Japan 1984.1.28 Audio Tracks
2010 - Disturbing the Peace Tour Live in Japan 1984.10.10 Audio TracksForcefield

1989 - Forcefield III: To Oz And Back
1990 - Forcefield IV: Let The Wild Run FreeAnthem

2001 - Heavy Metal AnthemImpellitteri

1988 - Stand In Line
2002 - System XBlackthorne

1993 - AfterlifeIain Ashley Hersey

2005 - The Holy Grail'Taz Taylor Band

2006 - «Welcome To America!»Սոլո ալբոմներ

1977 - Graham Bonnet
1978 -  No Bad Habits
1981 - Line-Up
1991 - Here Comes The Night
1996 - Underground
1999 - The Day I Went Mad
2014 - Star Voice


== Արտաքին հղումներ ==
Պաշտոնական կայք
Rock N Roll Universe Interview Archived 2009-07-10 at the Wayback Machine.
Նկարներ therainbow.ru
(7061) Պիերի

(7061) Պիերի (անգլ.՝ Pieri), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 15-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 3,126455 ա. մ., առավելագույնը մոտենում է 2,3305 ա. մ. հեռավորության վրա և հեռանում 3,9224 ա. մ.։ Արեգակի շուրջ մեկ ամբողջական պտույտ է կատարում 2019,19 երկրային օրվա ընթացքում, իր ուղեծրով շարժվելով միջինում 0,17829 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7061) Պիերի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6448) 1991 CW

(6448) 1991 CW, աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 8-ին Կենձո Սուզուկիի և Տակեշի Ուրատայի կողմից Տոյոտայում։
Միջին հեռավորությունը Արեգակից կազմում է 2,262572 ա. մ., առավելագույնը մոտենում է 1,8999 ա. մ. հեռավորության վրա և հեռանում 2,6253 ա. մ.։ Արեգակի շուրջ մեկ ամբողջական պտույտ է կատարում 1243,09 երկրային օրվա ընթացքում, իր ուղեծրով շարժվելով միջինում 0,289601 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6448) 1991 CW աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆարին Ուրլաուբ

Ֆարին Ուրլաուբ (գերմ.՝ Farin Urlaub, ծնվել է 1963 թվականի հոկտեմբերի 27-ին Բեռլինում, իրական անունը՝ Յան Ֆեթեր գերմ.՝ Jan Vetter), գերմանացի ռոք-երաժիշտ, երգիչ և կիթառահար։ Հայտնի է որպես գերմանական մեծ ճանաչում ունեցած «Die Ärzte» փանկ-ռոք խմբի մեներգիչ և հիմնադիրներից մեկը։ Բացի այդ, 2001 թվականից հանդիսանում է «Farin Urlaub Racing Team» խմբի առաջնորդը։


== Սկավառակագրություն ==


=== Ալբոմներ ===
2001: Endlich Urlaub!
2005: Am Ende der Sonne
2006: Livealbum of Death (համերգային)
2008: Die Wahrheit Uebers Luegen


=== Սինգլներ ===
2001: Glücklich
2001: Sumisu
2002: OK
2002: Phänomenal egal
2005: Dusche
2005. Porzellan
2005: Sonne
2006: Zehn
2008: Nichimgriff
2009: Niemals
2009: Krieg
2010: Zu heiß


== Ծանոթագրություններ ==


== Արտաքին հղումներ ==
Ֆարին Ուրլաուբի պաշտոնական կայք (գերմ.)
Կենսագրությունը և սկավառակագրությունը Laut.de կայքում (գերմ.)
Ֆարախան

Ֆարախան (իսպ.` Faraján) մունիցիպալիտետ Իսպանիայում։ Գտնվում է Մալագա  գավառում, ինքնավար Անդալուսիա մարզում։ Մունիցիպալիտետի մի մասը գտնվում է Սռանիյա դե Րոնդա շրջանում։ Տարածքը զբաղեցնում է 21 կմ2։ Բնակչությունը` 252 մարդ (2010 թվականի տվյալներով)։ Գտնվում է պրովինցիայի վարչական կենտրոնից 120 կմ հեռավորության վրա։


== Պատկերասրահ ==


== Ծանոթագրություններ ==


== Արտաքին հղումներ ==
պաշտոնական կայք Archived 2021-04-26 at the Wayback Machine.
Բիանկի

Բիանկի (իտալերեն՝ Bianchi), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1543 մարդ, բնակչության խտությունը կազմում է 48 մարդ/կմ²։ Զբաղեցնում է 32 կմ² մակերես տարածք։ Փոստային ինդեքսն է՝ 87050։ Հեռախոսային կոդը՝ (+39) 0984։
Կոմունայի հովանավորն է սուրբ առաքյալ Հակոբոս Զեբեդյանը։ Տոնը նշվում է հուլիսի 25-ին։


== Ծանոթագրություններ ==
Կամի

Կամի (ճապ.՝  神), ոգիներ կամ ֆենոմեն, որը պաշտվում է սինտոիզմում։ Նրանք բնության մասնիկներ են, կենդանիներ, աշխարհաստեղծ ուժեր, ինչպես նաև՝ մահացածների հոգիներ։ Որոշ կամիներ համարվում են ամբողջ տոհմերի նախնիներ, իսկ որոշ պատրիարքներ կարող են իրենք կամի դառնալ, եթե կյանքի ընթացքում արտահայտեն այն առաքինություններն ու արժեքները, որոնք կրում են կամիները։ Ավանդականորեն, խոշոր և խարիզմատիկ գործիչներն, ինչպես կայսրը, կարող էին դառնալ կամի։
Սինտոիզմում կամիները առանձին չեն բնությունից, այլ բնությանն են ու արտահայտում են դրա լավ ու վատ, բարի կամ չար հատկանիշները։ Նրանք մուսուբիի (結び)՝ տիեզերքի միավորիչ ուժի մարմնավորումն են և արտահայտում են այն, ինչին մարդկությունը պիտի ձգտի։


== Ծանոթագրություններ ==
Բալ (լեռ)

Անվան այլ կիրառումների համար տե՛ս՝ Բալ (այլ կիրառումներ)Բալ, լեռ Փոքր Կովկաս լեռնահամակարգում, Արցախում, Հաթերք գյուղի մոտակայքում։


== Ծանոթագրություններ ==
Սամոտոևսկի գյուղական խորհուրդ (Կրասնոպոլսկի շրջան)

Սամոտոևսկի գյուղական խորհուրդ  (ուկրաիներեն՝ Самотоївська сільська рада), Ուկրաինայի Սումիի մարզի Կրասնոպոլսկի շրջանում։
2001 թվականի տվյալներով Սամոտոևսկի գյուղական խորհրդում բնակվում էր 2036 մարդ։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գյուլագարակի սոճու արգելավայր

Գյուլագարակի արգելավայր, արգելավայր, բնության հատուկ պահպանվող տարածք, Հայաստանի Լոռու մարզում՝ Լեջան լեռնազանգվածի հարավային լանջին, Գյուլագարակ գյուղի մոտ՝ Ձորագետի ձախափնյակում, Քարհանքջուր գետակի հովտում՝ ծովի մակարդակից 1300-1850 մ բարձրություններում։ Հիմնավորվել է 1958 թվականին, ունի 2586 հա տարածք։ Ստեղծվել է մնացուկային  սոճու անտառների պահպանության նպատակով։


== Ծանոթագրություններ ==